Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 12. melléklet a 31/2010. (V. 13.) EüM rendelethez
Paragraph Index: 594

4. A juvenilis idiopathias arthritis gyógyszeres kezelési algoritmusa 4.1. Nem polyarticularis formák (alcsoportok): analgetikum, NSAID, lokális és szisztémás szteroid, bázisterápia (szulfaszalazin, methotrexat, azathioprin, cyclosporinA)* a betegség alcsoportjától és aktivitásától függően (alapellátás + mindhárom szint). 4.2. Polyarticularis forma 4.2.1. Tüneti kezelés (analgetikum, NSAID) az alapellátásban és mindhárom szinten (folyamat kezdetén maximum 2-3 hónapig, illetve később, fellángolás esetén rövid ideig). 4.2.2. Szteroid kezelés (mindhárom reumatológiai szinten): infekció, szeptikus arthritis kizárása szükséges. * Törzskönyvi indikációkra különös figyelmet kell fordítani. 4.2.3. Betegségmódosító terápia (mindhárom reumatológiai szinten) 4.2.3.1. ma a methotrexat (MTX) az első választandó szer (kivétel: intolerancia)*, 4.2.3.2. ritka (nagyon enyhe) esetben szulfaszalazinnal (SSZ) is indíthatunk*. 4.2.4. Betegségmódosító terápia hatástalanság esetén biológiai terápia (2. és 3. reumatológiai szint: biológiai terápiás centrumok) – TNF gátló (etanercept vagy adalimumab).

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes